पूर्व पार्षद कुलजीत बेदी ने कहा कि निगम बनने से विकास तेज होगा। शहर को ए-क्लास सिटी का दर्जा मिल सकेगा, लेकिन यह तभी संभव है जब गमाडा से कुछ अधिकार लेकर नगर निगम को दिए जाएं। दूसरे शहरों में भी ऐसा ही होता है। शहर में आमदनी का सबसे बड़ा सोर्स नक्शा फीस है। दूसरे शहरों में यह फीस नगर निगम वसूलती हैं। लेकिन यहां यह अधिकार गमाडा के पास है। इसी तरह वाटरसप्लाई, सीवरेज आदि के काम भी नगर निगम के पास नहीं है। मौजूदा नगर निगम (काउंसिल) द्वारा जो अगले वित्त वर्ष का बजट पिछले दिनों पास किया गया था, उसमें कुल आमदनी 5184.70 लाख रुपये है। जबकि, खर्च 5101.69 लाख रुपये है। दूसरे निगमों का बजट कई सौ करोड़ रुपये है। मोहाली निगम की आमदनी के मुख्य सोर्स विज्ञापन, तहबाजारी आदि हैं। पूर्व पार्षदों का मानना है कि निगम के लिए सरकार को आमदनी के साधन बढ़ाने होंगे और बजट भी बढ़ाना होगा।